CELEX: 32018R1646
Language: el
Date: 2018-07-13 00:00:00
Title: Κατ' εξουσιοδότηση κανονισμός (ΕΕ) 2018/1646 της Επιτροπής, της 13ης Ιουλίου 2018, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις πληροφορίες που πρέπει να παρέχονται σε αιτήσεις αδειοδότησης και σε αιτήσεις εγγραφής στο μητρώο (Κείμενο που παρουσιάζει ενδιαφέρον για τον ΕΟΧ)

5.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 274/43
               
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2018/1646 ΤΗΣ ΕΠΙΤΡΟΠΉΣ
         της 13ης Ιουλίου 2018
         για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις πληροφορίες που πρέπει να παρέχονται σε αιτήσεις αδειοδότησης και σε αιτήσεις εγγραφής στο μητρώο
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) 596/2014 (1), και ιδίως το άρθρο 34 παράγραφος 8,
         Εκτιμώντας τα ακόλουθα:
         
                     (1)
                  
                  
                     Ο παρών κανονισμός καθορίζει τις πληροφορίες τις οποίες θα πρέπει να λαμβάνει η αρμόδια αρχή μαζί με την αίτηση αδειοδότησης ή εγγραφής στο μητρώο δεικτών αναφοράς που υποβάλλεται από διαχειριστή, ανάλογα με τα χαρακτηριστικά του αιτούντος ή των δεικτών αναφοράς που παρέχονται και προορίζονται για χρήση στην Ένωση. Ο προσδιορισμός των πληροφοριών που πρέπει να παρέχονται στην αίτηση αδειοδότησης και στην αίτηση εγγραφής στο μητρώο προάγει την εφαρμογή μιας κοινής και συνεπούς διαδικασίας σε ολόκληρη την Ένωση.
                  
               
                     (2)
                  
                  
                     Είναι σημαντικό η αρμόδια αρχή να λαμβάνει τις πληροφορίες που καθορίζονται στον παρόντα κανονισμό, ούτως ώστε να είναι σε θέση να εξακριβώνει αν οι ρυθμίσεις που προβλέπει ο αιτών για την αδειοδότηση ή την εγγραφή στο μητρώο πληρούν τις απαιτήσεις που προβλέπονται στον κανονισμό (ΕΕ) 2016/1011.
                  
               
                     (3)
                  
                  
                     Προκειμένου η αρμόδια αρχή να αξιολογεί κατά πόσον τυχόν συγκρούσεις συμφερόντων που προκύπτουν από τη δραστηριότητα του δείκτη αναφοράς και τα επιχειρηματικά συμφέροντα των ιδιοκτητών του αιτούντος ενδέχεται να επηρεάσουν την ανεξαρτησία του εν λόγω αιτούντος κατά τον υπολογισμό του δείκτη αναφοράς και να θίξουν, συνεπώς, την ακρίβεια και την ακεραιότητα του δείκτη αναφοράς, ο αιτών θα πρέπει να υποχρεούται να υποβάλλει πληροφορίες σχετικά με τις δραστηριότητες των ιδιοκτητών του και την ιδιοκτησιακή διάρθρωση των μητρικών του επιχειρήσεων.
                  
               
                     (4)
                  
                  
                     Κατά τον υπολογισμό του δείκτη αναφοράς, ο αιτών θα πρέπει να παρέχει πληροφορίες σχετικά με τη σύνθεση, τη λειτουργία και την ανεξαρτησία των διοικητικών του οργάνων, ούτως ώστε η αρμόδια αρχή να είναι σε θέση να αξιολογεί κατά πόσον η δομή εταιρικής διακυβέρνησης διασφαλίζει την ανεξαρτησία του αιτούντος κατά τον υπολογισμό του δείκτη αναφοράς, καθώς και την αποφυγή και τη διαχείριση των συγκρούσεων συμφερόντων.
                  
               
                     (5)
                  
                  
                     Ο αιτών θα πρέπει να παρέχει πληροφορίες σχετικά με τις πολιτικές και τις διαδικασίες του όσον αφορά τον εντοπισμό, τη διαχείριση, τον μετριασμό και την κοινοποίηση των συγκρούσεων συμφερόντων σε σχέση με τη δραστηριότητα παροχής δεικτών αναφοράς ή οικογενειών δεικτών αναφοράς την οποία ασκεί. Όσον αφορά τους δείκτες αναφοράς κρίσιμης σημασίας, δεδομένης της μεγαλύτερης συστημικής σημασίας τους, ο αιτών θα πρέπει να παρέχει στην αρμόδια αρχή επικαιροποιημένο κατάλογο των υφιστάμενων συγκρούσεων συμφερόντων, καθώς και επεξήγηση του τρόπου διαχείρισής τους.
                  
               
                     (6)
                  
                  
                     Προκειμένου να διασφαλίζεται η δυνατότητα της αρμόδιας αρχής να αξιολογεί την ορθότητα και την αρτιότητα της δομής εσωτερικού ελέγχου, της εποπτείας και του πλαισίου λογοδοσίας, ο αιτών θα πρέπει να παρέχει τις πολιτικές και τις διαδικασίες για την παρακολούθηση των δραστηριοτήτων παροχής δείκτη αναφοράς ή οικογένειας δεικτών αναφοράς. Οι πληροφορίες αυτές είναι απαραίτητες στην αρμόδια αρχή για την αξιολόγηση της συμμόρφωσης των εν λόγω πολιτικών και διαδικασιών με τις απαιτήσεις του κανονισμού (ΕΕ) 2016/1011.
                  
               
                     (7)
                  
                  
                     Στην αίτηση θα πρέπει επίσης να περιλαμβάνονται πληροφορίες με τις οποίες αποδεικνύεται στην αρμόδια αρχή, αφενός, ότι οι έλεγχοι όσον αφορά τα δεδομένα εισόδου που χρησιμοποιούνται για τον καθορισμό των παρεχόμενων από τον αιτούντα δεικτών αναφοράς είναι επαρκείς για τη διασφάλιση της αντιπροσωπευτικότητας, της ακρίβειας και της ακεραιότητας των εν λόγω δεδομένων και, αφετέρου, ότι η μεθοδολογία που εφαρμόζεται για τον υπολογισμό των δεικτών αναφοράς διαθέτει όλα τα χαρακτηριστικά που απαιτούνται βάσει του κανονισμού (ΕΕ) 2016/1011.
                  
               
                     (8)
                  
                  
                     Προκειμένου να διασφαλίζεται η δυνατότητα της αρμόδιας αρχής να αξιολογεί την αντιπροσωπευτικότητα του δείκτη αναφοράς όσον αφορά την οικονομική πραγματικότητα για τη μέτρηση της οποίας προορίζεται, ο αιτών θα πρέπει να παρέχει στην αρμόδια αρχή περιγραφή του δείκτη αναφοράς ή της οικογένειας δεικτών αναφοράς που παρέχεται ή πρόκειται να παρασχεθεί, καθώς και τον τύπο του δείκτη αναφοράς στον οποίο υπάγονται, σύμφωνα με τις διατάξεις του κανονισμού (ΕΕ) 2016/1011. Ο τύπος στον οποίο υπάγεται ο δείκτης αναφοράς πρέπει να αξιολογείται σύμφωνα με τις βέλτιστες διαθέσιμες γνώσεις του αιτούντος και θα πρέπει να παρέχεται μαζί με αναφορά των πηγών δεδομένων που χρησιμοποιούνται, ούτως ώστε η αρμόδια αρχή να είναι σε θέση να διαπιστώνει την αξιοπιστία και την πληρότητα των υποκείμενων πληροφοριών.
                  
               
                     (9)
                  
                  
                     Σε περίπτωση που ο αιτών είναι φυσικό πρόσωπο, το περιεχόμενο της αίτησης αδειοδότησης ή εγγραφής στο μητρώο θα πρέπει να καθορίζεται με σαφήνεια, δεδομένου ότι η οργανωτική διάρθρωση του διαχειριστή θα είναι πολύ διαφορετική από εκείνη των νομικών προσώπων.
                  
               
                     (10)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών στην Επιτροπή.
                  
               
                     (11)
                  
                  
                     Η Ευρωπαϊκή Αρχή Κινητών Αξιών και Αγορών διενήργησε ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους και του οφέλους και ζήτησε τη γνώμη της ομάδας συμφεροντούχων κινητών αξιών και αγορών που έχει συσταθεί σύμφωνα με το άρθρο 37 του κανονισμού (ΕΕ) 1095/2010 του Ευρωπαϊκού Κοινοβουλίου και του Συμβουλίου (2).
                  
               
                     (12)
                  
                  
                     Θα πρέπει να παρέχεται επαρκής χρόνος στους διαχειριστές ώστε να είναι σε θέση να συντάξουν τις αιτήσεις και να διασφαλίσουν τη συμμόρφωση με τις απαιτήσεις του παρόντος κανονισμού, καθώς και με τα ρυθμιστικά τεχνικά πρότυπα που αναφέρονται στο παράρτημα. Ως εκ τούτου, ο παρών κανονισμός θα πρέπει να αρχίσει να εφαρμόζεται δύο μήνες μετά την έναρξη ισχύος του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Γενικές απαιτήσεις
            
               1.   Οι αιτήσεις δυνάμει του άρθρου 34 του κανονισμού (ΕΕ) 2016/1011 περιέχουν, κατά περίπτωση, πληροφορίες οι οποίες περιλαμβάνουν τα ακόλουθα στοιχεία:
               
                           α)
                        
                        
                           τα στοιχεία που παρατίθενται στο παράρτημα I, σε περίπτωση που ο αιτών είναι νομικό πρόσωπο το οποίο υποβάλλει αίτηση αδειοδότησης·
                        
                     
                           β)
                        
                        
                           τα στοιχεία που παρατίθενται στο παράρτημα II, σε περίπτωση που ο αιτών είναι νομικό πρόσωπο το οποίο υποβάλλει αίτηση εγγραφής στο μητρώο·
                        
                     
                           γ)
                        
                        
                           τα στοιχεία που παρατίθενται στο παράρτημα I, σε περίπτωση που ο αιτών είναι φυσικό πρόσωπο το οποίο υποβάλλει αίτηση αδειοδότησης, εξαιρουμένων των πληροφοριών που αναφέρονται στο σημείο 1 στοιχεία γ), στ), η) και θ) του παραρτήματος I·
                        
                     
                           δ)
                        
                        
                           τα στοιχεία που παρατίθενται στο παράρτημα II, σε περίπτωση που ο αιτών είναι φυσικό πρόσωπο το οποίο υποβάλλει αίτηση εγγραφής στο μητρώο, εξαιρουμένων των πληροφοριών που αναφέρονται στο σημείο 1 στοιχεία γ), στ), η) και θ) του παραρτήματος II.
                        
                     
            
               2.   Η αίτηση μπορεί να περιέχει πληροφορίες στο επίπεδο οικογένειας δεικτών αναφοράς μόνο σε περίπτωση που κανένας από τους δείκτες της οικογένειας δεν περιλαμβάνεται στον κατάλογο δεικτών κρίσιμης σημασίας που καταρτίζεται σύμφωνα με το άρθρο 20 παράγραφος 1 του κανονισμού (ΕΕ) 2016/1011.
            
            
               3.   Εάν ο αιτών έχει παραλείψει να υποβάλει οποιαδήποτε από τις απαιτούμενες πληροφορίες, στην αίτηση περιλαμβάνεται επεξήγηση των λόγων για τους οποίους δεν υποβλήθηκαν οι συγκεκριμένες πληροφορίες.
            
            
               4.   Ο αιτών δεν υποχρεούται να παράσχει τις πληροφορίες που απαριθμούνται στο σημείο 1 στοιχεία στ) έως ι) του παραρτήματος I ή του παραρτήματος II, κατά περίπτωση, στον βαθμό που ο αιτών τελεί ήδη υπό εποπτεία στο κράτος μέλος από την ίδια αρμόδια αρχή για άλλες δραστηριότητες πέραν της παροχής δεικτών αναφοράς.
            
         
         
            Άρθρο 2
            Πληροφορίες που πρέπει να παρέχονται για τύπους δεικτών αναφοράς
            
               1.   Για κάθε μη σημαντικό δείκτη αναφοράς που παρέχει, ο αιτών δύναται να υποβάλλει τις απαιτούμενες πληροφορίες βάσει του παραρτήματος I σημείο 6 ή, κατά περίπτωση, του παραρτήματος II σημείο 6 υπό μορφή περίληψης.
            
            
               2.   Μη εποπτευόμενες οντότητες οι οποίες παρέχουν δείκτες αναφοράς κρίσιμης σημασίας και σημαντικούς δείκτες αναφοράς υποβάλλουν τις πληροφορίες που περιλαμβάνονται στο παράρτημα I.
            
            
               3.   Εποπτευόμενες οντότητες οι οποίες παρέχουν μόνο δείκτες αναφοράς μη κρίσιμης σημασίας υποβάλλουν τις πληροφορίες που περιλαμβάνονται στην πρώτη στήλη του παραρτήματος II.
            
            
               4.   Αιτούντες οι οποίοι παρέχουν μόνο μη σημαντικούς δείκτες αναφοράς υποβάλλουν τις πληροφορίες που περιλαμβάνονται στη δεύτερη στήλη του παραρτήματος II.
            
            
               5.   Με την επιφύλαξη των παραγράφων 1 έως 4, αιτούντες οι οποίοι παρέχουν μόνο δείκτες αναφοράς ρυθμιζόμενων δεδομένων δεν υποβάλλουν τις πληροφορίες που αναφέρονται στο σημείο 5 στοιχείο γ) και στο σημείο 6 στοιχείο α) περιπτώσεις iii) και iv) του παραρτήματος I και του παραρτήματος II.
            
            
               6.   Αιτούντες οι οποίοι παρέχουν μόνο δείκτες αναφοράς επιτοκίου υποβάλλουν τις πληροφορίες που περιλαμβάνονται στα παραρτήματα του παρόντος κανονισμού και προσδιορίζουν τον τρόπο εφαρμογής των ειδικών απαιτήσεων που καθορίζονται στο παράρτημα I του κανονισμού (ΕΕ) 2016/1011, σε περίπτωση που οι διατάξεις του παραρτήματος I του κανονισμού (ΕΕ) 2016/1011 εφαρμόζονται επιπλέον ή εναλλακτικά προς τις απαιτήσεις του τίτλου II του κανονισμού (ΕΕ) 2016/1011, δυνάμει του άρθρου 18 του εν λόγω κανονισμού.
            
            
               7.   Αιτούντες οι οποίοι παρέχουν μόνο δείκτες αναφοράς βασικών προϊόντων υποβάλλουν τις πληροφορίες που αναφέρονται στο παράρτημα I του παρόντος κανονισμού εάν δεν συνιστούν εποπτευόμενες οντότητες ή εάν παρέχουν δείκτη αναφοράς κρίσιμης σημασίας. Εάν συνιστούν εποπτευόμενες οντότητες και κανένας από τους δείκτες αναφοράς που παρέχουν δεν είναι κρίσιμης σημασίας, υποβάλλουν τις πληροφορίες που περιλαμβάνονται στην πρώτη στήλη του παραρτήματος II. Οι αιτούντες προσδιορίζουν τον τρόπο εφαρμογής των διατάξεων που καθορίζονται στο παράρτημα II του κανονισμού (ΕΕ) 2016/1011 για κάθε δείκτη αναφοράς βασικών προϊόντων που υπάγεται στο παράρτημα II, και όχι στον τίτλο II του κανονισμού (ΕΕ) 2016/1011, δυνάμει του άρθρου 19 του κανονισμού (ΕΕ) 2016/1011.
            
         
         
            Άρθρο 3
            Συγκεκριμένες πληροφορίες σχετικά με πολιτικές και διαδικασίες
            
               1.   Οι πολιτικές και οι διαδικασίες που περιλαμβάνονται σε μια αίτηση περιέχουν ή συνοδεύονται από τα εξής:
               
                           α)
                        
                        
                           στοιχεία σχετικά με την ταυτότητα του προσώπου ή των προσώπων που είναι αρμόδια για την έγκριση και τη διατήρηση των πολιτικών και των διαδικασιών·
                        
                     
                           β)
                        
                        
                           περιγραφή του τρόπου παρακολούθησης της συμμόρφωσης με τις πολιτικές και τις διαδικασίες, καθώς και τα στοιχεία ταυτότητας των προσώπων που είναι αρμόδια για την εν λόγω παρακολούθηση·
                        
                     
                           γ)
                        
                        
                           περιγραφή των μέτρων που πρέπει να λαμβάνονται σε περίπτωση παραβίασης των πολιτικών και των διαδικασιών.
                        
                     
            
               2.   Αιτούντες οι οποίοι ανήκουν σε όμιλο δύνανται να συμμορφώνονται προς τις διατάξεις της παραγράφους 1 υποβάλλοντας τις πολιτικές και τις διαδικασίες του ομίλου τους, εάν αυτές αφορούν την παροχή δεικτών αναφοράς.
            
         
         
            Άρθρο 4
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 25 Ιανουαρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιουλίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 171 της 29.6.2016, σ. 1.
         
            (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
      
      
         
            ΠΑΡΑΡΤΗΜΑ I
            
               Πληροφορίες που πρέπει να παρέχονται σε αίτηση αδειοδότησης δυνάμει του άρθρου 34 του κανονισμού (ΕΕ) 2016/1011
            
            1.   ΓΕΝΙΚΕΣ ΠΛΗΡΟΦΟΡΙΕΣ
            
                        α)
                     
                     
                        Ονοματεπώνυμο του αιτούντος και ο αναγνωριστικός του κωδικός νομικής οντότητας (LEI).
                     
                  
                        β)
                     
                     
                        Διεύθυνση επαγγελματικής έδρας εντός της Ευρωπαϊκής Ένωσης.
                     
                  
                        γ)
                     
                     
                        Νομικό καθεστώς.
                     
                  
                        δ)
                     
                     
                        Δικτυακός τόπος, εάν υπάρχει.
                     
                  
                        ε)
                     
                     
                        Όσον αφορά τον υπεύθυνο επικοινωνίας για τον σκοπό της αίτησης:
                        
                                    i)
                                 
                                 
                                    ονοματεπώνυμο·
                                 
                              
                                    ii)
                                 
                                 
                                    τίτλος·
                                 
                              
                                    iii)
                                 
                                 
                                    διεύθυνση·
                                 
                              
                                    iv)
                                 
                                 
                                    διεύθυνση ηλεκτρονικού ταχυδρομείου·
                                 
                              
                                    v)
                                 
                                 
                                    αριθμός τηλεφώνου.
                                 
                              
                  
                        στ)
                     
                     
                        Σε περίπτωση που ο αιτών είναι εποπτευόμενη οντότητα, πληροφορίες σχετικά με την τρέχουσα κατάσταση της άδειάς του, συμπεριλαμβανομένων των δραστηριοτήτων για τις οποίες διαθέτει άδεια και της σχετικής αρμόδιας αρχής στο κράτος μέλος καταγωγής του.
                     
                  
                        ζ)
                     
                     
                        Περιγραφή των επιχειρηματικών δραστηριοτήτων του αιτούντος στην Ευρωπαϊκή Ένωση, ανεξάρτητα από το αν υπόκεινται σε ρύθμιση του χρηματοπιστωτικού τομέα, οι οποίες είναι σημαντικές για τη δραστηριότητα παροχής δεικτών αναφοράς, καθώς και περιγραφή του τόπου άσκησης των εν λόγω επιχειρηματικών δραστηριοτήτων.
                     
                  
                        η)
                     
                     
                        Οποιαδήποτε ιδρυτική πράξη εταιρείας, καταστατικό ή άλλες συστατικές πράξεις.
                     
                  
                        θ)
                     
                     
                        Σε περίπτωση που ο αιτών ανήκει σε όμιλο, η δομή του ομίλου του, μαζί με το διάγραμμα της ιδιοκτησιακής του διάρθρωσης, στο οποίο εμφαίνονται οι δεσμοί μεταξύ της μητρικής επιχείρησης και των θυγατρικών της. Οι επιχειρήσεις και οι θυγατρικές που εμφανίζονται στο διάγραμμα ταυτοποιούνται με την πλήρη επωνυμία, το νομικό καθεστώς και τη διεύθυνση της έδρας και της κεντρικής τους διοίκησης.
                     
                  
                        ι)
                     
                     
                        Δήλωση του ιδίου του ενδιαφερομένου περί εχεγγύων εντιμότητας, στην οποία περιλαμβάνονται, κατά περίπτωση, λεπτομερή στοιχεία σχετικά με οποιοδήποτε από τα ακόλουθα:
                        
                                    i)
                                 
                                 
                                    πειθαρχικές διαδικασίες εις βάρος του (εκτός εάν έχει απαλλαγεί)·
                                 
                              
                                    ii)
                                 
                                 
                                    απόρριψη αίτησης αδειοδότησης ή εγγραφής στο μητρώο από οικονομική αρχή·
                                 
                              
                                    iii)
                                 
                                 
                                    ανάκληση άδειας ή εγγραφής στο μητρώο από οικονομική αρχή.
                                 
                              
                  
                        ια)
                     
                     
                        Αριθμός παρεχόμενων δεικτών αναφοράς.
                     
                  2.   ΟΡΓΑΝΩΤΙΚΗ ΔΙΑΡΘΡΩΣΗ ΚΑΙ ΔΙΑΚΥΒΕΡΝΗΣΗ
            
                        α)
                     
                     
                        Εσωτερική οργανωτική διάρθρωση όσον αφορά το διοικητικό συμβούλιο, τις επιτροπές ανώτερης διοίκησης, το καθήκον εποπτείας, καθώς και οποιοδήποτε άλλο εσωτερικό όργανο που ασκεί σημαντικά καθήκοντα διαχείρισης και συμμετέχει στην παροχή δείκτη αναφοράς, όπου συμπεριλαμβάνονται τα ακόλουθα στοιχεία:
                        
                                    i)
                                 
                                 
                                    καταστατικό ή περίληψή του· και
                                 
                              
                                    ii)
                                 
                                 
                                    τήρηση τυχόν κωδίκων διακυβέρνησης ή παρόμοιων διατάξεων.
                                 
                              
                  
                        β)
                     
                     
                        Διαδικασίες βάσει των οποίων διασφαλίζεται ότι οι υπάλληλοι του διαχειριστή, καθώς και οποιαδήποτε άλλα φυσικά πρόσωπα των οποίων οι υπηρεσίες τίθενται στη διάθεσή του ή υπό τον έλεγχό του και τα οποία συμμετέχουν άμεσα στην παροχή δείκτη αναφοράς, διαθέτουν τις δεξιότητες, τις γνώσεις και την πείρα που απαιτούνται για την εκτέλεση των καθηκόντων που τους ανατίθενται και ότι λειτουργούν σύμφωνα με τις διατάξεις του άρθρου 4 παράγραφος 7 του κανονισμού (ΕΕ) 2016/1011·
                     
                  
                        γ)
                     
                     
                        Ο αριθμός των υπαλλήλων (έκτακτων και μόνιμων) που συμμετέχουν στην παροχή δείκτη αναφοράς.
                     
                  3.   ΣΥΓΚΡΟΥΣΕΙΣ ΣΥΜΦΕΡΟΝΤΩΝ
            
                        α)
                     
                     
                        Πολιτικές και διαδικασίες που διαλαμβάνουν:
                        
                                    i)
                                 
                                 
                                    τον παρόντα ή μελλοντικό τρόπο εντοπισμού, καταγραφής, διαχείρισης, περιορισμού, πρόληψης ή επανόρθωσης των υφιστάμενων και των δυνητικών συγκρούσεων συμφερόντων·
                                 
                              
                                    ii)
                                 
                                 
                                    τις ιδιαίτερες περιστάσεις που αφορούν τον αιτούντα, ή οποιονδήποτε συγκεκριμένο δείκτη αναφοράς που παρέχεται από τον αιτούντα, σε σχέση με τις οποίες είναι πιθανότερο να προκύψουν συγκρούσεις συμφερόντων, μεταξύ άλλων σε περίπτωση άσκησης κρίσης εμπειρογνώμονα ή διακριτικής ευχέρειας κατά τη διαδικασία καθορισμού του δείκτη αναφοράς, σε περίπτωση που ο αιτών είναι επίσης χρήστης δείκτη αναφοράς στο πλαίσιο του ίδιου ομίλου, καθώς και σε περίπτωση που ο αιτών αποτελεί επίσης συμμετέχοντα στην αγορά ή στην οικονομική πραγματικότητα για τη μέτρηση της οποίας προορίζεται ο δείκτης αναφοράς.
                                 
                              
                  
                        β)
                     
                     
                        Για δείκτη αναφοράς ή οικογένεια δεικτών αναφοράς, κατάλογος όλων των σημαντικών συγκρούσεων συμφερόντων που έχουν εντοπιστεί, μαζί με τα αντίστοιχα μέτρα περιορισμού τους. Για κάθε δείκτη αναφοράς κρίσιμης σημασίας, επικαιροποιημένος κατάλογος των υφιστάμενων και των δυνητικών συγκρούσεων συμφερόντων, μαζί με τα αντίστοιχα μέτρα περιορισμού τους.
                     
                  
                        γ)
                     
                     
                        Η δομή της πολιτικής αποδοχών, με προσδιορισμό των κριτηρίων που χρησιμοποιούνται για τον καθορισμό των αποδοχών των προσώπων που συμμετέχουν άμεσα ή έμμεσα στη δραστηριότητα παροχής δεικτών αναφοράς.
                     
                  4.   ΔΟΜΗ ΕΣΩΤΕΡΙΚΟΥ ΕΛΕΓΧΟΥ, ΕΠΟΠΤΕΙΑ ΚΑΙ ΠΛΑΙΣΙΟ ΛΟΓΟΔΟΣΙΑΣ
            
                        α)
                     
                     
                        Πολιτικές και διαδικασίες για την παρακολούθηση των δραστηριοτήτων παροχής δείκτη αναφοράς ή οικογένειας δεικτών αναφοράς, μεταξύ των οποίων εκείνες που αφορούν τα εξής:
                        
                                    i)
                                 
                                 
                                    τα συστήματα τεχνολογίας πληροφοριών·
                                 
                              
                                    ii)
                                 
                                 
                                    τη διαχείριση κινδύνου, με καταγραφή των κινδύνων που ενδέχεται να ανακύψουν και να έχουν επιπτώσεις στην ακρίβεια, την ακεραιότητα και την αντιπροσωπευτικότητα του παρεχόμενου δείκτη αναφοράς ή στη συνέχεια της δραστηριότητας παροχής, σε συνδυασμό με τα αντίστοιχα μέτρα μετριασμού·
                                 
                              
                                    iii)
                                 
                                 
                                    τη σύσταση, τον ρόλο και τη λειτουργία του καθήκοντος εποπτείας, όπως περιγράφεται στο άρθρο 5 του κανονισμού (ΕΕ) 2016/1011 και προσδιορίζεται περαιτέρω στα ρυθμιστικά τεχνικά πρότυπα που θεσπίζονται βάσει του άρθρου 5 παράγραφος 5 του κανονισμού (ΕΕ) 2016/1011 (1), συμπεριλαμβανομένων των διαδικασιών για τον διορισμό, την αντικατάσταση ή την απομάκρυνση προσώπων στο πλαίσιο του καθήκοντος εποπτείας·
                                 
                              
                                    iv)
                                 
                                 
                                    τη σύσταση, τον ρόλο και τη λειτουργία του πλαισίου ελέγχου, όπως περιγράφεται στο άρθρο 6 του κανονισμού (ΕΕ) 2016/1011, συμπεριλαμβανομένων των διαδικασιών για τον διορισμό, την αντικατάσταση ή την απομάκρυνση των προσώπων που είναι αρμόδια για το συγκεκριμένο πλαίσιο·
                                 
                              
                                    v)
                                 
                                 
                                    το πλαίσιο λογοδοσίας, όπως περιγράφεται στο άρθρο 7 του κανονισμού (ΕΕ) 2016/1011, συμπεριλαμβανομένων των διαδικασιών για τον διορισμό, την αντικατάσταση ή την απομάκρυνση των προσώπων που είναι αρμόδια για το συγκεκριμένο πλαίσιο.
                                 
                              
                  
                        β)
                     
                     
                        Σχέδια έκτακτης ανάγκης για τον καθορισμό και τη δημοσίευση δείκτη αναφοράς σε προσωρινή βάση, συμπεριλαμβανομένης της συνέχειας της δραστηριότητας, και σχέδια αποκατάστασης σε περίπτωση καταστροφής.
                     
                  
                        γ)
                     
                     
                        Διαδικασίες για την εσωτερική αναφορά παραβάσεων του κανονισμού (ΕΕ) 2016/1011 από διευθυντικά στελέχη, υπαλλήλους και οποιαδήποτε άλλα φυσικά πρόσωπα των οποίων οι υπηρεσίες τίθενται στη διάθεση ή υπό τον έλεγχο του αιτούντος.
                     
                  5.   ΠΕΡΙΓΡΑΦΗ ΤΩΝ ΠΑΡΕΧΟΜΕΝΩΝ ΔΕΙΚΤΩΝ ΑΝΑΦΟΡΑΣ Ή ΟΙΚΟΓΕΝΕΙΩΝ ΔΕΙΚΤΩΝ ΑΝΑΦΟΡΑΣ
            
                        α)
                     
                     
                        Περιγραφή δείκτη αναφοράς ή οικογένειας δεικτών αναφοράς που παρέχει ή που προτίθεται να παράσχει ο αιτών, καθώς και ο τύπος στον οποίο υπάγεται ο δείκτης αναφοράς, σύμφωνα με τις βέλτιστες διαθέσιμες γνώσεις του αιτούντος και λαμβανομένων υπόψη των διατάξεων του κανονισμού (ΕΕ) 2016/1011, μαζί με αναφορά των πηγών που χρησιμοποιήθηκαν για τον καθορισμό του τύπου του δείκτη αναφοράς.
                     
                  
                        β)
                     
                     
                        Περιγραφή της υποκείμενης αγοράς ή οικονομικής πραγματικότητας για τη μέτρηση της οποίας προορίζεται ο δείκτης αναφοράς ή η οικογένεια δεικτών αναφοράς, μαζί με αναφορά των πηγών που χρησιμοποιήθηκαν για την παροχή της συγκεκριμένης περιγραφής.
                     
                  
                        γ)
                     
                     
                        Περιγραφή των συνεισφερόντων σε δείκτη αναφοράς ή ομάδα δεικτών αναφοράς, μαζί με τον κώδικα δεοντολογίας, όπως περιγράφεται στο άρθρο 15 του κανονισμού (ΕΕ) 2016/1011, και για τους δείκτες αναφοράς κρίσιμης σημασίας, το όνομα και τη γεωγραφική θέση των συνεισφερόντων.
                     
                  
                        δ)
                     
                     
                        Πληροφορίες σχετικά με τα μέτρα για τον χειρισμό των διορθώσεων όσον αφορά τον καθορισμό ή τη δημοσίευση δείκτη αναφοράς ή οικογένειας δεικτών αναφοράς.
                     
                  
                        ε)
                     
                     
                        Πληροφορίες σχετικά με τη διαδικασία που πρέπει να ακολουθεί ο διαχειριστής σε περίπτωση τροποποίησης ή παύσης της παροχής δείκτη αναφοράς ή οικογένειας δεικτών αναφοράς σύμφωνα με το άρθρο 28 παράγραφος 1 του κανονισμού (ΕΕ) 2016/1011.
                     
                  6.   ΔΕΔΟΜΕΝΑ ΕΙΣΟΔΟΥ ΚΑΙ ΜΕΘΟΔΟΛΟΓΙΑ
            
                        α)
                     
                     
                        Για κάθε δείκτη αναφοράς ή οικογένεια δεικτών αναφοράς, πολιτικές και διαδικασίες όσον αφορά τα δεδομένα εισόδου, μεταξύ των οποίων εκείνες που αφορούν τα εξής:
                        
                                    i)
                                 
                                 
                                    το είδος των δεδομένων εισόδου που χρησιμοποιούνται, την προτεραιότητα χρήσης τους και τυχόν άσκηση διακριτικής ευχέρειας ή κρίσης εμπειρογνώμονα·
                                 
                              
                                    ii)
                                 
                                 
                                    κάθε διαδικασία για την εξασφάλιση της επάρκειας, της καταλληλότητας και της επαληθευσιμότητας των δεδομένων εισόδου·
                                 
                              
                                    iii)
                                 
                                 
                                    τα κριτήρια που καθορίζουν ποιος μπορεί να συνεισφέρει παρέχοντας δεδομένα εισόδου στον διαχειριστή, καθώς και τη διαδικασία επιλογής των συνεισφερόντων·
                                 
                              
                                    iv)
                                 
                                 
                                    την αξιολόγηση των δεδομένων εισόδου του συνεισφέροντος και τη διαδικασία επικύρωσης των δεδομένων εισόδου.
                                 
                              
                  
                        β)
                     
                     
                        Για κάθε δείκτη αναφοράς ή οικογένεια δεικτών αναφοράς, όσον αφορά τη μεθοδολογία:
                        
                                    i)
                                 
                                 
                                    περιγραφή της μεθοδολογίας στην οποία επισημαίνονται τα κύρια στοιχεία της μεθοδολογίας σύμφωνα με το άρθρο 13 του κανονισμού (ΕΕ) 2016/1011 και όπως προσδιορίζονται περαιτέρω στα ρυθμιστικά τεχνικά πρότυπα που θεσπίζονται δυνάμει του άρθρου 13 παράγραφος 3 του κανονισμού (ΕΕ) 2016/1011 (2)·
                                 
                              
                                    ii)
                                 
                                 
                                    πολιτικές και διαδικασίες, μεταξύ των οποίων εκείνες που αφορούν τα εξής:
                                    
                                                1.
                                             
                                             
                                                τα μέτρα που λαμβάνονται για τη διασφάλιση της επικύρωσης και της επανεξέτασης της μεθοδολογίας, συμπεριλαμβανομένης της διενέργειας τυχόν δοκιμών ή εκ των υστέρων ελέγχων·
                                             
                                          
                                                2.
                                             
                                             
                                                τη διαδικασία διαβούλευσης για κάθε προτεινόμενη ουσιώδη αλλαγή της μεθοδολογίας.
                                             
                                          
                              
                  7.   ΕΞΩΤΕΡΙΚΗ ΑΝΑΘΕΣΗ
            Σε περίπτωση που οποιαδήποτε δραστηριότητα η οποία συνιστά μέρος της διαδικασίας για την παροχή δείκτη αναφοράς ή οικογένειας δεικτών αναφοράς αποτελεί αντικείμενο εξωτερικής ανάθεσης:
            
                        α)
                     
                     
                        οι σχετικές διευθετήσεις εξωτερικής ανάθεσης, συμπεριλαμβανομένων των συμφωνιών επιπέδου εξυπηρέτησης, οι οποίες καταδεικνύουν τη συμμόρφωση με το άρθρο 10 του κανονισμού (ΕΕ) 2016/1011·
                     
                  
                        β)
                     
                     
                        λεπτομερή στοιχεία των καθηκόντων που αποτελούν αντικείμενο εξωτερικής ανάθεσης, εκτός εάν οι πληροφορίες αυτές περιλαμβάνονται ήδη στις σχετικές συμβάσεις·
                     
                  
                        γ)
                     
                     
                        πολιτικές και διαδικασίες όσον αφορά την εποπτεία των δραστηριοτήτων εξωτερικής ανάθεσης.
                     
                  8.   ΑΛΛΕΣ ΠΛΗΡΟΦΟΡΙΕΣ
            
                        α)
                     
                     
                        Ο αιτών δύναται να παρέχει κάθε συμπληρωματική πληροφορία σχετική με την αίτησή του την οποία κρίνει κατάλληλη.
                     
                  
                        β)
                     
                     
                        Ο αιτών παρέχει τις απαιτούμενες πληροφορίες κατά τον τρόπο και υπό τη μορφή που ορίζει η αρμόδια αρχή.
                     
                  
               (1)  Κατ' εξουσιοδότηση κανονισμός (ΕΕ) 2018/1637 της Επιτροπής, της 13ης Ιουλίου 2018, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τις διαδικασίες και τα χαρακτηριστικά της εποπτικής λειτουργίας (βλ. σελίδα 1 της παρούσας Επίσημης Εφημερίδας).
            
               (2)  Κατ' εξουσιοδότηση κανονισμός (ΕΕ) 2018/1641 της Επιτροπής, της 13ης Ιουλίου 2018, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τον περαιτέρω προσδιορισμό των πληροφοριών που πρέπει να παρέχονται από διαχειριστές δεικτών αναφοράς κρίσιμης σημασίας ή σημαντικών δεικτών αναφοράς σχετικά με τη μεθοδολογία που χρησιμοποιείται για τον καθορισμό του δείκτη αναφοράς, την εσωτερική επανεξέταση και την έγκριση της μεθοδολογίας, καθώς και τις διαδικασίες πραγματοποίησης ουσιωδών αλλαγών στη μεθοδολογία (βλ. σελίδα 21 της παρούσας Επίσημης Εφημερίδας).
         
      
      
         
            ΠΑΡΑΡΤΗΜΑ II
            
               Πληροφορίες που πρέπει να παρέχονται σε αίτηση εγγραφής στο μητρώο δυνάμει του άρθρου 34 του κανονισμού (ΕΕ) 2016/1011
            
            
               «Ε»: «Εφαρμόζεται»
            
               «Δ.Ε.»: «Δεν εφαρμόζεται»
            
                        Στοιχείο παραρτήματος I
                     
                     
                        Εποπτευόμενες οντότητες που παρέχουν μόνο δείκτες αναφοράς μη κρίσιμης σημασίας
                     
                     
                        Οντότητες που παρέχουν μόνο μη σημαντικούς δείκτες αναφοράς
                     
                  
                        1)   Γενικές πληροφορίες
                        
                     
                  
                        1 α)
                     
                     
                        Ονοματεπώνυμο
                     
                     
                        Ε
                     
                     
                        Ε
                     
                  
                        1 β)
                     
                     
                        Διεύθυνση
                     
                     
                        Ε
                     
                     
                        Ε
                     
                  
                        1 γ)
                     
                     
                        Νομικό καθεστώς
                     
                     
                        Ε
                     
                     
                        Ε
                     
                  
                        1 δ)
                     
                     
                        Δικτυακός τόπος
                     
                     
                        Ε
                     
                     
                        Ε
                     
                  
                        1 ε)
                     
                     
                        Υπεύθυνος επικοινωνίας
                     
                     
                        Ε
                     
                     
                        Ε
                     
                  
                        1 στ)
                     
                     
                        Τρέχουσα κατάσταση άδειας
                     
                     
                        Ε (1)
                        
                     
                     
                        Ε (1) σε εποπτευόμενες οντότητες
                        Δ.Ε. σε μη εποπτευόμενες οντότητες
                     
                  
                        1 ζ)
                     
                     
                        Ασκούμενες επιχειρηματικές δραστηριότητες
                     
                     
                        Ε (1)
                        
                     
                     
                        Ε (1)
                        
                     
                  
                        1 η)
                     
                     
                        Συστατικές πράξεις
                     
                     
                        Ε (1)
                        
                     
                     
                        Ε (1)
                        
                     
                  
                        1 θ)
                     
                     
                        Δομή ομίλου
                     
                     
                        Ε (1)
                        
                     
                     
                        Ε (1)
                        
                     
                  
                        1 ι)
                     
                     
                        Δήλωση του ιδίου του ενδιαφερομένου περί εχεγγύων εντιμότητας
                     
                     
                        Ε (1)
                        
                     
                     
                        Ε (1)
                        
                     
                  
                        1 ια)
                     
                     
                        Αριθμός δεικτών αναφοράς
                     
                     
                        Ε
                     
                     
                        Ε
                     
                  
                        2)   Οργανωτική διάρθρωση και διακυβέρνηση
                        
                     
                  
                        2 α)
                     
                     
                        Εσωτερική οργανωτική διάρθρωση
                     
                     
                        Ε
                     
                     
                        Ε
                     
                  
                        2 β)
                     
                     
                        Υπάλληλοι
                     
                     
                        Ε
                     
                     
                        Ε
                     
                  
                        2 γ)
                     
                     
                        Ανθρώπινοι πόροι
                     
                     
                        Ε
                     
                     
                        Δ.Ε.
                     
                  
                        3)   Συγκρούσεις συμφερόντων
                        
                     
                  
                        3 α)
                     
                     
                        Πολιτικές και διαδικασίες
                     
                     
                        Ε (2)
                        
                     
                     
                        Ε (2) υπό μορφή περίληψης
                     
                  
                        3 β)
                     
                     
                        Σημαντικές συγκρούσεις συμφερόντων
                     
                     
                        Ε
                     
                     
                        Δ.Ε.
                     
                  
                        3 γ)
                     
                     
                        Διάρθρωση αποδοχών
                     
                     
                        Ε
                     
                     
                        Ε
                     
                  
                        4)   Δομή εσωτερικού ελέγχου, εποπτεία και πλαίσιο λογοδοσίας
                        
                     
                  
                        4 α)
                     
                     
                        Πολιτικές και διαδικασίες για την παρακολούθηση των δραστηριοτήτων παροχής ενός δείκτη αναφοράς
                     
                     
                        Ε
                     
                     
                        Ε (3) υπό μορφή περίληψης
                     
                  
                        4 β)
                     
                     
                        Εσωτερικές ρυθμίσεις για τον καθορισμό και τη δημοσίευση ενός δείκτη αναφοράς
                     
                     
                        Ε
                     
                     
                        Ε υπό μορφή περίληψης
                     
                  
                        4 γ)
                     
                     
                        Εσωτερική αναφορά παραβάσεων
                     
                     
                        Ε
                     
                     
                        Ε υπό μορφή περίληψης
                     
                  
                        5)   Περιγραφή των παρεχόμενων δεικτών αναφοράς
                        
                     
                  
                        5 α)
                     
                     
                        Περιγραφή
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        5 β)
                     
                     
                        Υποκείμενη αγορά
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        5 γ)
                     
                     
                        Συνεισφέροντες
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        5 δ)
                     
                     
                        Διορθώσεις
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        5 ε)
                     
                     
                        Τροποποιήσεις και παύση
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        6)   Δεδομένα εισόδου και μεθοδολογία
                        
                     
                  
                        6 α)(i)
                     
                     
                        Περιγραφή των δεδομένων εισόδου που χρησιμοποιούνται
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        6 α)(ii)
                     
                     
                        Δεδομένα εισόδου – επαρκή, κατάλληλα και επαληθεύσιμα
                     
                     
                        Ε (4)
                        
                     
                     
                        Ε (5) υπό μορφή περίληψης
                     
                  
                        6 α)(iii)
                     
                     
                        Συνεισφέροντες
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        6 α)(iv)
                     
                     
                        Αξιολόγηση των δεδομένων εισόδου του συνεισφέροντος και επικύρωση των δεδομένων εισόδου
                     
                     
                        Ε (6)
                        
                     
                     
                        Δ.Ε.
                     
                  
                        6 β)(i)
                     
                     
                        Περιγραφή της μεθοδολογίας
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        6 β)(ii)(1)
                     
                     
                        Επικύρωση/Επανεξέταση
                     
                     
                        Ε (4)
                        
                     
                     
                        Ε υπό μορφή περίληψης
                     
                  
                        6 β)(ii)(2)
                     
                     
                        Ουσιώδεις αλλαγές
                     
                     
                        Ε (6)
                        
                     
                     
                        Δ.Ε.
                     
                  
                        7)   Εξωτερική ανάθεση
                        
                     
                  
                        7 α)
                     
                     
                        Συμβάσεις
                     
                     
                        Ε (6)
                        
                     
                     
                        Δ.Ε.
                     
                  
                        7 β)
                     
                     
                        Καθήκοντα εξωτερικής ανάθεσης
                     
                     
                        Ε (6)
                        
                     
                     
                        Ε υπό μορφή περίληψης
                     
                  
                        7 γ)
                     
                     
                        Έλεγχος
                     
                     
                        Ε (6)
                        
                     
                     
                        Ε υπό μορφή περίληψης
                     
                  
                        8)   Άλλα
                        
                     
                  
                        8 α)
                     
                     
                        Συμπληρωματικές πληροφορίες
                     
                     
                        Ε
                     
                     
                        Ε
                     
                  
                        8 β)
                     
                     
                        Μορφή
                     
                     
                        Ε
                     
                     
                        Ε
                     
                  
               (1)  Εκτός εάν η οντότητα τελεί ήδη υπό την εποπτεία της ίδιας αρμόδιας αρχής για άλλες δραστηριότητες πέραν της παροχής δεικτών αναφοράς.
            
               (2)  Σε περίπτωση που ο αιτών παρέχει σημαντικό ή μη σημαντικό δείκτη αναφοράς, δύναται να επιλέξει να μην υποβάλει τις πληροφορίες σχετικά με το σημείο 3 στοιχείο α) περίπτωση iii) του παραρτήματος I.
            
               (3)  Σε περίπτωση που ο αιτών παρέχει μη σημαντικό δείκτη αναφοράς, δύναται να παραλείψει την υποβολή των πληροφοριών που αφορούν το σημείο 4 στοιχείο α) περίπτωση iii) του παραρτήματος I –εξαιρουμένων των πληροφοριών σχετικά με τη θέσπιση και τη διατήρηση μόνιμου καθήκοντος εποπτείας– και το σημείο 4 στοιχείο α) περιπτώσεις iv) και v) του παραρτήματος I για ορισμένες από τις πληροφορίες που πρέπει να υποβάλλονται σχετικά με το πλαίσιο ελέγχου και λογοδοσίας.
            
               (4)  Εποπτευόμενη οντότητα η οποία παρέχει τόσο σημαντικούς όσο και μη σημαντικούς δείκτες αναφοράς δύναται να υποβάλλει τις εν λόγω πληροφορίες υπό τη μορφή περίληψης όσον αφορά τους μη σημαντικούς δείκτες αναφοράς που παρέχει.
            
               (5)  Ο αιτών δύναται να επιλέξει να μην υποβάλει τις πληροφορίες σχετικά με την επαληθευσιμότητα των δεδομένων εισόδου στο πλαίσιο μη σημαντικού δείκτη αναφοράς που παρέχει.
            
               (6)  Εποπτευόμενη οντότητα η οποία παρέχει τόσο σημαντικούς όσο και μη σημαντικούς δείκτες αναφοράς δύναται να υποβάλλει τις εν λόγω πληροφορίες μόνο για τους σημαντικούς δείκτες αναφοράς που παρέχει.